一公升眼淚 (電視劇)

《**一公升眼淚**》（，），係由富士電視台製作嘅。呢齣連續劇改編自嘅同名小説《一公升眼淚》，由村上正典同木下高男做導演，同埋由江頭美智留、大島里美、橫田理惠做編劇。呢齣劇喺2005年10月11號首播，香港喺2006年10月首播，而台灣喺2007年7月首播。

另外，富士電視台喺2007年4月5號播放特別篇，香港版本之後亦有跟住播放。

## 卡士

{| border="0" style="float:center; width:80%;"
|-
{|class="wikitable unsortable" style="text-align: center; font-size: 85%"
|-
! width=80 |演員
! width=85 |角色
! width=50 |粵語配音
! 備註
|-
|style="text-align: left;"| 澤尻英龍華
|style="text-align: center;"| 池內亞也（主角）
|style="text-align: left;"| 曾秀清
|style="text-align: left;"|亞也佢因為積極活潑嘅性格令到佢身邊嘅人非常之鍾意佢。亞也嘅屋企經營豆腐店，佢平日有喺舖頭度幫手，屬於心地善良同和藹可親嘅好學生。佢由初中嗰陣就開始加入學校嘅籃球部，亦都鍾意咗籃球部嘅學長。15歲嘅亞也喺2005年3月被診斷患上，當時正臨近應考高中入學試嗰陣，佢喺症狀發展同趨向嚴重期間經歷咗各種各樣嘅事情同變化，令佢一面流着眼淚嘅同時，一面努力面對疾病同命運。亞也喺絕望入面得到阿媽潮香嘅鼓勵，用寫日記（文章）嚟搵到自己生存嘅意義，令佢一直抱住能夠幫人嘅願望。亞也最後喺25歲嗰陣唔喺度，佢阿爸阿媽亦都遵照佢嘅意願，將佢嘅遺體捐贈嚟捐贈俾醫學院作為醫學研究用途而成為『大體老師』。
|-
|style="text-align: left;"| 
|style="text-align: center;"| 池內潮香（阿媽）
|style="text-align: left;"| 
|style="text-align: left;"| 佢嘅職業係個保健師，佢係個聰明、仁慈又盡心盡力嘅女性。但係有時都會顯現出嚴厲嘅一面。即使喺亞也面對住症狀一步步轉差嘅時候抱住不安同埋各樣問題，佢都可以用保健師嘅知識，同埋作為阿媽嘅關愛同勇氣，同屋企人一齊持續努力咁去支持亞也。因為佢無幾耐之後對亞也講嘅說話而俾咗亞也人生嘅一個大方向。
|-
|style="text-align: left;"| 
|style="text-align: center;"| 池內瑞生（阿爸）
|style="text-align: left;"| 
|style="text-align: left;"| 佢係池內豆腐店嘅老闆。佢有時睇起上嚟好細路仔咁，一方面俾人天真、單純同埋有膽量嘅印象，亦有感情脆弱嘅一面，係喺小商業社區成長嘅典型人物。作為阿爸，佢同老婆仲有一班仔女一齊不斷咁支持亞也。喺池內家裡面，佢係繼亞也之後另一個被描寫喊得最多嘅人。如果用「靜」嚟比喻潮香嘅眼淚，而佢嘅眼淚就應該歸類做「動」。
|-
|style="text-align: left;"| 
|style="text-align: center;"| 池內亞湖（大妹）
|style="text-align: left;"| 
|style="text-align: left;"| 亞也嘅大妹，佢嘅性格由於正處於青春期而有啲反叛同埋成日同阿爸鬥嘴。亞湖好鍾意扮靚，亦都好叻畫畫。亞湖喺唔瞭解亞也嘅病情之前，成日覺得阿爸阿媽偏幫亞也而有啲不滿，但係隨住亞也嘅病情發展，令佢本嚟善解人意嘅性格逐漸咁表露出嚟，仲代替家姐喺東高中畢業，日後亦都同阿媽一樣成為一個保健師。
|-
|style="text-align: left;"| 
|style="text-align: center;"| 池內弘樹（細佬）
|style="text-align: left;"| 
|style="text-align: left;"| 亞也嘅細佬，好熱愛足球。雖然因為亞也有病而有時受到周圍同輩嘅恥笑，佢曾經嫌棄家姐嘅病，但經過亞湖嘅訓勉已經知道自己嘅錯，弘樹基本上仲係一個性格堅強嘅細路仔。
|-
|style="text-align: left;"| 三好結稀（第10-11集）（特別篇）
|style="text-align: center;"| 池內理加（細妹）
|style="text-align: left;"| 何璐怡
|style="text-align: left;"| 亞也最細嘅細妹。細個嗰時嘅口頭禪係「理加都係」。佢同亞湖一樣都有畫畫嘅才能。喺特別篇裡面讀緊高中1年級。
|-
|style="text-align: left;"| 藤木直人（特別演出）
|style="text-align: center;"| 水野宏（主診醫生）
|style="text-align: left;"| 
|style="text-align: left;"| 亞也嘅主診醫生，喺常南大學附屬醫院嘅神經內科做嘢。專科係脊髓小腦萎縮症嘅治療同研究。佢本身喺支持亞也同埋佢父母嘅同時，佢自己亦受到努力面對疾病嘅亞也影響而有啲改變，佢係其中一個對遙斗帶嚟好大影響嘅人。
|-
|style="text-align: left;"| 錦戶亮
|style="text-align: center;"| 麻生遙斗（同學）
|style="text-align: left;"| 
|style="text-align: left;"| 亞也嘅高中同學兼戀人，佢屬於獨立思考同行動類型嘅人。佢笨拙頑固嘅性格同佢阿爸一模一樣。遙斗因為佢阿哥意外事故嘅關係而同阿爸嘅關係變得對立，亦都唔肯向其他人打開心扉。遙斗對於有關亞也嘅事，不只係愛佢，亦都處處維護佢。由於有呢種諗法，佢喺無幾耐之後就決定咗自己未來嘅志向，後嚟入讀常南大學嘅醫學部，最後做咗神經內科醫生。
|-
|style="text-align: left;"| 松山研一
|style="text-align: center;"| 河本祐二（籃球部學長）
|style="text-align: left;"| 
|style="text-align: left;"| 亞也喺籃球部嘅師兄，佢係男子籃球部嘅隊長，佢係亞也中學時代開始暗戀嘅對象，但佢喺自亞也有病後就開始疏遠亞也。
|-
|style="text-align: left;"| 
|style="text-align: center;"| 杉浦麻里（同學兼好友）
|style="text-align: left;"| 
|style="text-align: left;"| 亞也嘅同學，中學時代開始已經係非常好嘅朋友，同亞也一齊都係女子籃球部成員。成日都擔心亞也。
|-
|style="text-align: left;"| 
|style="text-align: center;"| 松村早希（同學兼好友）
|style="text-align: left;"| 
|style="text-align: left;"| 亞也嘅同學，同班兼一樣都係女子籃球部成員而做咗朋友。因為驚亞也嘅病拖累球隊，因為咁而對亞也不滿，但後嚟知道亞也嘅情況令二人好返。
|-
|style="text-align: left;"| 
|style="text-align: center;"| 及川明日美
|style="text-align: center;"| —
|style="text-align: left;"| 亞也喺養護學校識得嘅同學，佢亦都係亞也嘅室友。明日美同亞也一樣都患咗，明日美喺佢哋兩個啱啱初相識嗰時已經行唔到，亦都開始喪失講嘢嘅能力。
|-
|style="text-align: left;"| 
|style="text-align: center;"| 長嶋水紀
|style="text-align: center;"| *唔知*
|style="text-align: left;"| 遙斗做醫生嗰陣負責嘅14歳病人。
|-
|style="text-align: left;"| 
|style="text-align: center;"| 長嶋恭子
|style="text-align: center;"| *唔知*
|style="text-align: left;"| 長嶋水紀嘅媽咪。
|-
|style="text-align: left;"| 
|style="text-align: center;"| 多岐川誠
|style="text-align: center;"| *唔知*
|style="text-align: left;"| 長嶋水紀嘅復健科醫生。
|-
|style="text-align: left;"| 
|style="text-align: center;"| 櫻井奈緒子
|style="text-align: center;"| *唔知*
|style="text-align: left;"| 遙斗做醫生嗰陣嘅神經內科總護士長。
|-

## 播出日程

## 同原著嘅分別
* 亞也同佢哋屋企人嘅姓氏由「木藤」改成「池內」；
* 現實中嘅亞也有五個兄弟姐妹（依序係：亞也、亞湖、弘樹、賢太郎、理加），但係劇集裡面只有四個人（一男三女），喺劇集裡面細細佬賢太郎無登場；
* 亞也喺劇集裡面嘅阿爸係經營豆腐舖，但現實中嘅亞也爸爸係個上班族；
* 劇集嘅背景圍繞喺兩個叫做「朝日奈市」同「加住市」嘅虛構地方，並唔係現實中嘅愛知縣豐橋市；
* 現實中嘅亞也係喺中三嗰時已經發病，但劇集裡面嘅亞也雖然喺中三，去考高校入學試嗰陣先至出現症狀，正式被診斷患咗就轉咗入讀「明和台東高校」（現實中嘅）之後。（亞也日記裡面對佢主診醫生嘅描述入面都有提及豐橋東高等學校，呢間係亞也心目中嘅名校，劇組喺千葉縣千葉市嘅一間高中去做外景拍攝）；
* 主診醫生由女性變成男性角色（一般認為係為咗俾藤木直人參演）；
* 現實中嘅亞也喺發病之前無參加體育活動；
* 現實中嘅亞也係無戀人嘅，劇中被設定做亞也戀人嘅「遙斗」係電視台應亞也阿媽—潮香嘅要求「想俾亞也拍吓拖」而虛構嘅。遙斗係生物部嘅學生，原著裡面都有生物部學生嘅出現；
* 亞也轉校嘅養護學校係「加住市立加住養護學校」（喺東京都裡面嘅一間所養護學校拍攝嘅，現實入面係）；
* 喺亞也生活嘅1980年代，書信係主要嘅聯絡方式，而劇中嘅故事背景設定係2005年，聯絡方式改成用手機；公眾電話亦都由以前嘅撥盤式改成而家嘅按鍵式；
* 由於亞也被設定做1989年出世（即係亞也現實中過咗身之後一年），佢20歲入住常南大學附屬醫院（拍攝地點喺東京大學附屬醫院）嗰時變成2009年，過身嘅年份變成2014年，所以結局變成咗未來的事；
* 根據最後一集嘅相：
** 明和台東高校嘅校服底色係白色，而愛知縣立豐橋東高等學校嘅底色係深藍色；
** 池內用嘅拼字版同木藤用嘅係呈相反方向（從右至左 vs. 從左至右），池內用嘅拼字版係無數字嘅；
** 亞湖喺亞也退學嘅高中畢業，佢踏上咗同阿媽一樣嘅護士之路；而賢太郎同理加喺高中畢業之後，就分別做咗社區警察同埋幼兒教育輔助教師。

## 特別篇
喺劇集播完之後，劇集嘅官方網站討論區有持續不斷嘅留言，仲好評如潮，好多觀眾喺睇完劇集之後重新反思生命嘅意義，因為咁而促成咗特別篇嘅製作。

《一公升眼淚特別篇 ～追憶～》喺2007年4月5日夜晚21:00-23:48喺日本富士電視台播出，劇情講述亞也過咗身五年之後，以亞也嘅屋企人同埋虛構嘅戀人遙斗做中心嚟展開，穿插住好多原本劇情嘅剪接畫面，亦交織住部份新拍嘅畫面。喺亞也過咗身五年之後，一直陪喺亞也身邊嘅阿妹亞湖踏上咗護士之路，而喺醫學院畢業嘅遙斗就入咗常南大學附屬醫院做神經內科醫生。失去咗亞也嘅遙斗又再變得封閉同迷失自己，佢對自己無辦法挽救亞也嘅生命覺得強烈嘅自責，佢因為咁對病人都保持住距離。不過當遙斗見到只係得14歲，同亞也患咗相同病症嘅病人長嶋水紀無晒求生意志嘅樣嗰陣，佢決定將亞也嘅事話俾水紀知。

水紀感受到亞也當時嘅煩惱同埋痛苦，但佢俾亞也仍然勇敢堅強求生嘅故事激勵到，從而萌生咗同病魔對抗嘅意志，而遙斗亦都藉住講出亞也嘅故事而走出咗失去亞也嘅痛苦。

雖然亞也已經唔喺人世，但係佢留低嘅回憶同痕跡就永遠咁留喺佢身邊人嘅心裡面。

## 電視原聲帶

## 獎項
* 選定作品
* 青少年映畫審議會推薦作品
* 社會保障審議會推薦作品

## 拎
* https://www.fujitv.co.jp/b_hp/tears/index.html　《一公升眼淚》－富士電視台